User:U.MOHAMED HAROON/sandbox

முன்னுரை
'''அண்ணலாரின் சீடர் ஜுபைர் ரளியல்லாஹு அன்ஹு நபி ( ஸல்லல்லாஹு அலைஹி வஸல்லம் ) அவர்களது தோழர்களின் மிக முக்கியமான சுவனத்தைக் கொண்டு சுபச்செய்தி கூறப்பட்ட ஜுபைர் ( ரலியல்லாஹு அன்ஹு ) அவர்களுடைய வாழ்க்கை வரலாற்று நிகழ்வுகளை அதில் நமக்கு கிடைக்கக்கூடிய படிப்பினைகளை நாம் இங்கு பார்க்கலாம். நபிகள் நாயகம் ( ஸல்லல்லாஹு அலைஹி வஸல்லம் ) அவர்கள் கூறினார்கள் ; “ எல்லா நபிமார்களுக்கும் சீடர்கள் இருந்தார்கள் ,எனது சீடர்‘ஜுபைர் ' என்று நபியவர்களால் உண்மை சீடராக இவ்வுலகிற்கு அறிமுகப்படுத்தப்பட்டவர்கள் ஜுபைர் ( ரலியல்லாஹு அன்ஹு ) அவர்களாவார்கள். இவர்கள் நபியவர்களுக்கு அவரது தந்தை வழியில் மிக நெருக்கமான சொந்தம். நபியவர்களுடைய பாட்டனார் பட்டியலில் ஐந்தாவது பாட்டனார் ' குஸை இப்னு கிலாப் ' என்பவர் வருகிறார். ஜுபைர் ( ரளியல்லாஹு அன்ஹு ) அவர்களுக்கும் ஐந்தாவது பாட்டனார் அந்த குஸை இப்னு கிலாப் தான். அதுமட்டுமல்ல நபியவர்களின் தந்தையின் உடன்பிறந்த சகோதரி ( ரலியல்லாஹு அன்ஹா ) அவர்களின் மகனாவார். நபியவர்களுக்கு ஜூபைர் ( ரலியல்லாஹு அன்ஹு ) அவர்களுடைய தாயார் ' குப்பி ' ( மாமி ) முறையாக இருந்தார்கள் .'''

ஸபிய்யா அம்மையார்
'''ஜுபைர் ( ரளியல்லாஹு அன்ஹு ) அவர்களுடைய சிறிய வயதில் அவர்களின் தந்தை அவாம் ' அவர்கள் ஃபிஜார் என்ற அறியாமைக்கால யுத்தத்தில் மரணமடைந்தார். எனவே, இவர்களை வளர்த்து ஆளாக்கி பிற்காலத்தில் மிகப்பெரிய இஸ்லாமியத் தளபதியாக - அழைப்பாளராக நபியவர்களின் சீடராக சாதனை செம்மலாக உருவாக்கியது இவர்களுடைய தாயார்தான். பல சிரமங்களுக்கிடையில் ஜுபைர் ரழியல்லாஹு அன்ஹு அவர்களை வளர்த்தார்கள். தங்களின் கோத்திரத்தின் பெயர் சொல்லும் விதத்தில் தங்கள் குலப்பெருமையை தூக்கி நிறுத்தும் விதத்தில் நபியவர்களின் வலது கையாய் ஜுபைர் ( ரலியல்லாஹு அன்ஹு ) வலம் வந்தார்கள் .இவரின் தாய் ஸபிய்யா ( ரலியல்லாஹு அன்ஹா அவர்கள் வீரம் நிறைந்த பெண்மணி தன் மகனை வீரம் நிறைந்தவராக உருவாக்க வேண்டும் என்பதற்க மிருந்த கண்டிப்போடு வளர்த்தார்கள் . அவரது கண்டிப்பைப் பற்றி ஊரில் பலரும் பேசுவதுண்டு . ஒருமுறை " அவரிடம் " அவன் வருங்காலத்தில் யாருக்கும் அஞ்சாத ஒரு வீரனாக வர வேண்டுமென்றால் கடுமையோடு உங்கள் குழந்தையை வளர்க்கிறீர்கள் ? " என்று கேட்கப்பட்ட பொழுது . இப்படித்தான் வளர்க்க வேண்டும் " என்று கூறினார்கள் . தன் மகனுக்கு பயம் போக வேண்டும் என்பதற்காக ஸபிய்யா ( ரலியல்லா அன்ஹா ) அவர்கள் சூரிய வெளிச்சம் வருவதற்கு முன்னால் தன் சுய தேவையை நிறைவேற்றுவதற்காக செல்லுகின்ற பொழுது, குழந்தையாக இருந்த ஜூபைர் ( ரழியல்லாஹு அன்ஹு ) அவர்களை அழைத்துச் சென்று கும்மிருட்டில் ஓரிடத்தில் தனியாக நிற்க வைத்து விட்டு சற்று தள்ளி தங்களுடைய சுய தேவையை நிறைவேற்றி வருவார்கள். ஆரம்பத்தில் ஓரிரு நாட்கள் தன் அன்னையைத் தேடி அந்த இருட்டில் அழுதவர், பிற்காலத்தில் இருட்டைக் கண்டு அஞ்சாத மனிதராக கோழைத்தனம் என்றால் என்னவென்று அறியாதவர்களாக உருவானார்கள். ' அஹ்ஸாப் ' என்ற யுத்தத்தின் போது ஆண்கள் அனைவரும் ஓரிடத்தில் போரிட்டுக் கொண்டிருந்தபோது பெண்கள் அனைவரும் மற்றோர் இடத்தில் பாதுகாப்பாக இருந்தார்கள். இதை அறிந்த யூதனொருவன், " பெண்களை தாக்கிவிட்டுச் சென்று விடலாம் ” என்ற எண்ணத்தோடு அவ்விடத்திற்கு வந்தபோது உடனே சுதாரித்து கொண்ட ஸபிய்யா ( ரலியல்லாஹு அன்ஹா ) அவர்கள் கூடாரம் நடுவதற்கு பயன்படுத்தும் முலைக் கம்பைப் பிடுங்கி அவனது தலையில் அடித்து கொன்றார்கள் . சின்ன விஷயத்திற்கென்றாலும் பயந்து வெலவெலத்துப் போகிற பல பெண்களுக்கிடையில் , பல ஆண்களுக்குச் சமமாக இப்படி வீரம் நிறைந்த ஸபிய்யா ( ரலியல்லாஹு அன்ஹா ) அவர்கள் தன் மகனையும் வீரம் நிறைந்தவர்களாக உருவாக்கினார்கள் . அதன் விளைவாக ஜூபைர் ( ரலியல்லாஹு அன்ஹு ) அவர்கள் தன் 16 அல்லது 17 ஆம் வயதில் இஸ்லாத்தின் மிகப்பெரிய அழைப்பாளராக மாறிப் போனார்கள்'''.

நஜ்ஜாஷி மன்னர்
''' இவர்கள் மற்றும் அலீ ரலியல்லாஹு அன்ஹு போன்றவர்களெல்லாம் இஸ்லாத்தில்                          இளம்வயதிலேயே இணைந்த சமவயதையொத்த சஹாபாக்கள். போர்க்களங்களில் ஜூபைர் ( ரழியல்லாஹு அன்ஹு ) அவர்களின் ஆற்றல்கள் சாதனைகள் அபரிமிதமாக வெளிப்பட்டது. ஒவ்வொரு போரிலும் இவர்கள் நிகழ்த்திய போர் சாகசங்கள் தந்திரங்கள் மிக அற்புதமானவை. இஸ்லாத்தின் துவக்க காலத்தில் போர்கள் துவங்கும் முன்பு மக்கத்து காபிர்களின் தொல்லை தாங்காமல் ஹபஷா நாட்டிற்கு பலரும் ஹிஜ்ரத் செய்தார்களல்லவா அவர்களில் இவர்களும் ஒருவராவார்கள். அப்போது ஹபஷாஅபிசீனிய நாட்டில் அரசராக நஜ்ஜாஷி மன்னர் இருந்தார். அவர் ஒரு நல்ல ஆட்சியாளர். ஆரம்பத்தில் அவர் முஸ்லிமல்ல. பின்னாட்களில் அவர் முஸ்லிம்தான், அந்நாட்டிற்கு வந்த ஜூபைர் ரலியல்லாஹு அன்ஹு அவர்கள் அரசருக்குப் பல உதவி ஒத்தாசைகளைச் செய்தார்கள் நாளடைவில் அரசருக்கு மிக நெருக்கமானவராக -நம்பிக்கைக்கு                    உரியவராக அரசவையில் இவரும் ஒருவரென  என்று மக்கள் நினைக்கும் அளவிற்கு அரசருக்கு உதவினார்கள். சில காலம் கழித்து ஜுபைர் ( ரலியல்லாஹு அன்ஹு ) அவர்கள் ஹபஷாலிருந்து மதீனாவிற்கு ஹிஜ்ரத் செய்வதற்காக கிளம்பியபோது, நஜ்ஜாஷி மன்னர் தன்னுடைய சிறிய கைத்தடியை அன்பளிப்பாக அவர்களுக்குக் கொடுத்தார். அந்தக் கைத்தடியை நஜ்ஜாஷி மன்னரின் நினைவாக தன்னுடன் எப்போதும் வைத்திருந்தார்கள். அதை வைத்துக்கொண்டு மக்காவிற்கு வந்து, பின்னர் மதீனாவிற்கும் அதனுடளேயே ஹிஜ்ரத் செய்தார்கள். பத்ருப் போரின் போது அந்தக் கைத்தடியை நபியவர்களுக்கு அன்பளிப்பாகக் கொடுத்து விட்டார்கள். தன் சீடர் கொடுத்த அந்தக் கைத்தடியை பத்ருப் போர் முடிந்த பிறகும் நபியவர்கள் தன் சொந்த பயன்பாட்டிற்கு எப்போதும் வைத்திருந்தார்கள். எங்கேயாவது வெளியூர் செல்கிற பொழுது பாலைவனத்தில் தொழ வேண்டிய நிலை ஏற்பட்டால் அந்தக் குச்சியை ஊன்றி அதை மிஹ்ராபாக - திரையாக மறைப்பாக ஆக்கி அதை நோக்கித் தொழுவார்கள் .நபியவர்கள் சில ஆண்டுகள் பயன்படுத்திய பிறகு அந்தக் குச்சியை அபூபக்கர் ஸித்தீக் அவர்களுக்கு கொடுத்தார்கள். அதை ( ரழியல்லாஹு அன்ஹு ) தங்கள் ஆட்சியின் இரண்டு வருடங்களுக்கு மேல் பயன்படுத்தி .. பிறகு அதை உமர் ( ரலியல்லாஹு அன்ஹு ) அவர்கள் தனது பத்தாண்டு கால ஆட்சியில் பயன்படுத்தினார்கள். அதன்பிறகு உஸ்மான் ( ரலியல்லாஹு அன்ஹு ) அவர்கள் அதை பயன்படுத்தினார்கள். இப்படி இந்த குச்சி நபியின் வாரிசாக கலீஃபாக்களின் கரங்களில் இருந்தது. இறுதியாக, அலீ ( ரளியல்லாஹு அன்ஹு ) அவர்களிடம் இருந்தது. அலீ ( ரலியல்லாஹு அன்ஹு ) அவர்களுக்கு முன்னிலையிலேயே ஜூபைர் ( ரழியல்லாஹு அன்ஹு ) அவர்கள் கொல்லப்பட்டபோது அவர்களது குடும்பத்தினர், “ எங்கள் தகப்பனார் நபியவர்களுக்கு கொடுத்த குச்சியை எங்களிடமே தந்து விடுங்கள் " என்று கேட்டு வாங்கிக் கொண்டார்கள் . ஜுபைர் ( ரலியல்லாஹு அன்ஹு ) அவர்கள் கொடுத்த அந்த அன்பளிப்பை நபியவர்கள் காலமெல்லாம் தன்னுடன் வைத்திருந்தார்கள் என்பது அவர்களின் அன்பின் வெளிப்பாடு .'''

திருமணம்
''' அருமை நாயகம் ( ஸல்லல்லாஹு அலைஹி வஸல்லம் ) அவர்களின் நெருக்கத்திற்குரிய இவர்களுக்கு அபூபக்கர் ஸித்தீக் ( ரழியல்லாஹு அன்ஹு ) அவர்கள் தன் மகள் அஸ்மா ( ரளியல்லாஹு அன்ஹா ) அவர்களை மணமுடித்துக் கொடுத்தார்கள். ( அஸ்மா ரளியல்லாஹு அன்ஹா அவர்கள் அபூபக்கர் ஸித்தீக் ரழியல்லாஹு அன்ஹு அவர்களின் முதல் மனைவிக்குப் பிறந்த மூத்த மகளாவார்கள் . இவர்கள் அன்னை ஆயிஷா ( ரலியல்லாஹு அன்ஹா ) அவர்களை விட 10 வயது, மூந்தவர்கள் . ஜூபைர் - அஸ்மா ரளியல்லாஹு அன்ஹா ) அவர்களை மணமுடித்த பிறகு மதினாவிற்கு வந்தார்கள். இந்த தம்பதிக்குத்தான் அப்துல்லாஹ் இப்னு ஜூபைர் ரலியல்லாஹு அன்ஹு அவர்கள் பிறந்தார்கள் அவர்கள் பிறந்த போது மதீனாவில் வாழ்ந்த முஸ்லிம்கள் மிகுந்த சந்தோஷத்தோடு அதைக் கொண்டாடினார்கள். காரணம், “ ஊர் விட்டு ஊர் வந்த இவர்கள் இறைவனுக்கு பிடிக்காதவர்கள். இவர்களுக்கு ஆண்வம்சமே கிடையாது. வம்சம் தளைக்காது, கர்ப்பம் கலைந்து  விடும்  இப்படியெல்லாம் யூதர்கள் அவதாறு பரப்பினார்கள். அவற்றைப் பொய்யாக்கி தவிடு பொடியாக்கும் விதத்தில் அஸ்மா ரளியல்லாஹு அன்ஹா ) அவர்கள் பெற்றெடுத்த குழைந்தைதான் அப்துல்லாஹ் இப்னு ஜுபைர் ( ரளியல்லாஹு அன்ஹு ஆவார்கள். அன்று மக்காவிலிருந்த வந்த பல சஹாபாக்கள் ஒன்றுகூடி ஜூபைர் ரலியல்லாஹு அன்ஹு ) அவர்களிடம், " இது சாதாரணக் குழத்தையல்ல . ஒட்டுமொத்த முஸ்லிம் சமூகத்தின் மீது சுமத்தப்பட்ட அவதூறை நீக்க வந்த குழந்தை " என்று வாழ்த்துக்கள் கூறினார்கள் . நபி ( ஸல்லல்லாஹு அலைஹி வஸல்லம் ) அவர்கள் அக்குழந்தைக்கு அப்துல்லாஹ் என்று பெயர் வைத்தார்கள் . நபி ஸல்லல்லாஹு அலைஹி வஸல்லம் அவர்கள் அடிக்கடி கூறுவார்கள் ; “ எல்லா நபிமார்களுக்கும் சீடர்கள் உண்டு . இந்த உம்மத்தில் எனது சீடர் ஜுபைர் ( ரழியல்லாஹு அன்ஹு ) " என்று அறிமுகப்படுத்தினார்கள் . ஜுபைர் ( ரலியல்லாஹு அன்ஹு ) அவர்கள் மிகுந்த ரோஷம் உடையவர்கள் . குறிப்பாக , தன் குடும்பத்து பெண்கள் விஷயத்தில் மிகுந்த ரோஷமும்- கண்டிப்பும் நிறைந்தவராக இருந்தார் . இதனாலேயே அவர்களது கடுஞ்சொற்களுக்கு அவர்களது குடும்பத்தார் ஆளாக வேண்டியிருந்தது . ஒருமுறை அவர்களது மனைவி அஸ்மா ( ரழியல்லாஹு அன்ஹா ) அவர்கள் தன் தந்தையிடம் சென்று , “ எனது கணவர் மிகுந்த ரோஷம் கடுமை உடையவராக இருக்கிறார் " என்று அவரது குணத்தை பற்றி கூறி “ அவரோடு வாழ்வது மிகவும் சிரமமாக உள்ளது ” என்று கூறிய போது அபூபக்கர் ஸித்தீக் ( ரழியல்லாஹு அன்ஹு ) அவர்கள் ஜுபைர் ( ரலியல்லாஹு அன்ஹு ) அவர்களின் அருமை பெருமைகளையெல்லாம் எடுத்துக்கூறி. " கொஞ்சம் பொறுமையாக இரு " என்று கூறினார்கள். ( இக்காலத்தில் மகள் தன் கணவனைப் பற்றி தந்தையிடம் ஏதாவது குறை சொன்னால் உடனே " அந்த வீட்டை விட்டு வந்துவிடு " என்று கூறுகிறோம் . திருமணமான புதிதில் கணவனிடம் குறை கண்டுபிடிக்கும் பெண்கள் காலம் செல்லச்செல்ல அதை ஏற்று அவர்களோடு இணக்கமாக வாழ பழகிக் கொள்வார்கள் . அதுபோல, சில காலம் கழித்து தன் கணவரோடு வாழப் பழகிக் கொண்டார்கள்.

. இவர்களுடைய வாழ்க்கை வரலாற்றில் இன்றைய தம்பதியினர்களுக்குத் தேவையான பல படிப்பினைகள் இருக்கிறது .கணவனின் குணாதிசயம் இதுதான் என்று ஒரு மனைவிக்குத் தெரிந்து விடும் போது அவர்களைக் கையாள்வதற்கான இலகுவான வழி, அவர்களி போக்கிலேயே போய்ப் பிடித்து விடுவதாகும். இந்த முறையைத்தான் அஸ்மா ரளியல்லாஹு " அன்ஹா ) அவர்கள் கையாண்டார்கள் .'''

இறுதிதருவாய்
''' ஜுபைர் ( ரளியல்லாஹு அன்ஹு அவர்களின் கடைசி காலத்தில் முஸ்லிம்களுக்குகிடையே சண்டை சச்சரவுகள் மிகுந்திருந்தது . இந்நிலையில் முஸ்லிம்களுக்கிடையே ' ஜமல் ' என்ற போர் மூண்டது . ஒருபக்கம் அலீ ( ரலியல்லாஹு அன்ஹு ) அவர்களின் படையும், மறுபக்கம் முஆவியா ( ரலியல்லாஹு அன்ஹு ) அவர்களின் படையினரும் இருந்தார்கள் . இருபக்கமும் சஹாபாக்கள் நெருக்கத்திற்கு உரியவர்கள் இருந்தார்கள் . ( அரசியல் ரீதியாக அந்தப் போர் மூண்டது. இதில் யார் சரி ? யார் தவறு ? என்பதை நாம் முடிவெடுக்க முடியாது. அல்லாஹ் ஒருவனே அதன் நன்மை தீமைகளை மிக அறிந்தவன். யாரைப் பற்றியும் குறை சொல்ல நமக்கு எந்தத் தகுதியும் அதிகாரமும் இல்லை. அப்போது ஸுபைர் அவர்களும் போர்க்களத்திற்கு வந்தார்கள்.முஆவியா  ர லியல்லா ஹு அன்ஹுவி ன் அணியின் பால் சென்றார்கள். அவர்களைப் பார்ந்த அலி அவர்கள் நடந்தவற்றை அவர்களுக்கு விளக்கிக் கூறினார்கள் அதன்பின்பு இப்னு அப்பாஸ் ( ரலியல்லா அன்ஹு அவர்களும் உண்மை நிலவரம் என்ன என்பது குறித்து எடுத்துக் கூறினார்கள்  சஹாபாக்களில் மிகப் பேணுதலான அமைதியை விரும்புகிற பலரும் ஆரம்பிப்பதற்கு சற்று நேரத்திற்கு முன் அங்கிருந்து விலகிக் சென்று விட்டார்கள் . அப்போரில் கலந்து கொள்ளாமல் விலகிக் கொண்டது போல் இவர்களும் சென்று விட்டார்கள் .நபியவர்கள்  கூறினார்கள் .  இஸ்லாத்திற்குள்ளேயே இரு வாள்கள் மோதினால் அவ்விரண்டு வாட்களை விட்டும் நீங்கள் ஒதுங்கி  இருங்கள் " என கூறியுள்ளார்கள்  எனவே அப்போரில் கலந்து கொள்ளாமல் நோக்கி பாலைவனத்தில் தன்னந்தனியாக குதிரை மீதமர்ந்து திரும்பி வந்த கொண்டிருந்தபோது வழியில் கூஃபாவின் அருகிலுள்ள " வாதியே பா என்ற இடத்தருகே ... அப்துல்லாஹ் இப்னு ஹர்மூஸ் என்பவன் தனியாக நின்று  கொண்டிருந்தான் . அவனைப் பார்த்து “ ஏன் தனியாக நின்று கொண்டிருக்கிறாய் ? " . என்று கேட்டபொழுது, “ தொழுகை நேரம் வந்து விட்டது . தொழப் போகிறேன் நீங்களும் வந்து விட்டீர்கள். நாம் ஜமாஅத்தாக தொழலாமா .. ? " என்று அவன் கேட்க, அவர்களும் சம்மதித்தார்கள் ஒட்டகத்தின் மீதிருந்த தோல்ப் பையிலிருந்து தண்ணீை ர் கவிழ்ந்து ஒளு செய்துவிட்டு ஜுபைர் ( ரலியல்லாஹு அன்ஹு ) இகாமத் சொல்லி தொழுகைக்காக ‘ அல்லாஹுஅக்பர் ' என்று தக்பீர் கட்டியதும் பின்னாலிருந்து அவன் கத்தியால் குத்திக் கொலை செய்து விட்டான் . அங்கேயே ஷஹீதாக மௌத்தானார்கள் ஹழரத் ஜுபைர் ( ரலியல்லாஹு அன்ஹு ) அவர்கள் . தன் வாழ்நாள் முழுவதும் யுத்த களங்களில் வருகின்ற எதிரியை நேருக்குநேராய் போராடி வீழ்த்துகிற ஜூபைர் ( ரலியல்லாஹு அன்ஹு ) அவர்களை முன்னாலிருந்து தாக்க முடியாமல் தொழும்போது பின்னாலிருந்துதான் எதிரிகளால் தாக்க முடிந்தது . அது அவர்களின் வீரத்திற்குச் சான்று . அப்படி பின்னாலிருந்து குத்தப்பட்டு ஷஹீதாகுவது சஹாபாக் களிடையே மிக பெருமைக்குரிய விஷயமாக இருந்தது . ஜுபைர் ( ரலியல்லாஹு அன்ஹு ) அவர்கள் வாழும்போது செல்வ செழிப்போடுதான் வாழ்ந்தார்கள் . தன் குழந்தைகளுக்கு சிறிது செல்வங்களையும் சேர்த்து வைத்திருந்தார்கள் . வியாபாரத்திற்காக கொஞ்சம் கடன்களையும் வாங்கியிருந்தார்கள் , மரணத்திற்கு முன்பே தன் மகன் அப்துல்லாஹ் இப்னு ஜுபைர்  ( ரலியல்லாஹு அன்ஹு மா ) விடம் ' வஸிய்யத் ' செய்திருந்தார்கள் ; " மகனே நான் இறந்த பிறகு எனது கடனை நீதான் அடைக்க வேண்டும். அப்போது உன்னிடம் காசு பணம் இல்லையென்றால் எனது எஜமானனிடம் சென்று கேட்டு அடைத்து விடு " என்று . " யார் உங்கள் எஜமானர் ? " என்று மகனார் கேட்டபோது ‘ அல்லாஹ்தான் " என்று பதில் கூறினார்கள். இந்திகழ்வு அவர்களுடய ஈமானின் உ றுதியையும் ஆழத்தையும் காட்டுகிறது. தன்வாழ்வில் பல தடவை அல்லாஹ்விடமே எதையும் கேட்டுப் பெற்றிருக்கிறார்கள். ' அவர்கள் கூறியதைப் போலவே அவர்ளின் மறைவுக்குப் பின் கடனை அடைக்க அவர்களின் மகன் கஷ்டப்படும் போதெல்லாம் அல்லாஹ்விடம் கையேந்தி தந்தை சொல்லித்தந்த துஆவைப் போலவே .. “ ஜூ பைருடைய எஜமானே ... அவருடைய கடனை அடைக்க வேண்டும்..அதை லேசாக்கிக் கொடு " என்று கூறி துஆ ச் செய்து து.ஆச் செய்து அனைத்து கடன்களையும் அல்லாஹ்வின் உதவி கொண்டு அடைத்தார்கள் . அல்லாஹ்வோடு இவர்களுக்கு இருந்த அந்த ஆன்மீக அகமியம் மிக மிக முக்கியமாக கவனிக்கத்தக்கது . நபி ( ஸல்லல்லாஹு அலைஹி வஸல்லம் ) அவர்கள், ஜூபைர் இப்னு அவாம் சுவனத்தில் இருப்பார் " என்று சரியாகத்தான் சொன்னார்கள். கவனத்தை கொண்டு தன் ஜீவித காலத்தில் நற்செய்தி கூறப்பட்ட மேன்மக்களில் ஜுபைர் ( ரலியல்லாஹு அன்ஹு ) அவர்களும் ஒருவராவார்கள். அல்லாஹுத்தஆலா ஜூபைர் ( ரளியல்லாஹு அன்ஹு அவர்களின் அந்த மார்க்கப் பற்றையும் - வீரத்தையும் - ரோஷத்தையும் இறை நம்பிக்கையையும் இஸ்லாமியப் பற்றியும் இந்த உம்மத்தினர் அனைவருக்கும் நஸீபாக்கித் தருவானாக ! ஆமீன் !'''